बेशरम रंग गाने पर फीमेल डांसर के साथ थिरकते दिखे बिलावल भुट्टो; जानिए वायरल VIDEO का सच
Pakistan Minister Bilawal Bhutto Goa Dance Video Controversy पाकिस्तान के विदेश मंत्री शंघाई कोऑपरेशन ऑर्गेनाइजेशन (SCO) की बैठक में हिस्सा लेने भारत आए हुए हैं।
क्या हो रहा है वायरल : पाकिस्तान के विदेश मंत्री शंघाई कोऑपरेशन ऑर्गेनाइजेशन (SCO) की बैठक में हिस्सा लेने भारत आए हुए हैं। इस दौरान पाकिस्तान के विदेश मंत्री बिलावल भुट्टो के नाम से एक वीडियो वायरल हो रहा है। इस वीडियो में एक शख्स फीमेल डांसर के साथ डांस करते हुए नजर आ रहा है।
दावा किया जा रहा है कि वीडियो में दिख रहा शख्स कोई और नहीं बल्कि पाकिस्तान के विदेश मंत्री बिलावल भुट्टो ज़रदारी हैं। SCO बैठक में शामिल होने गोवा पहुंचे बिलावल भुट्टो ने फिल्म पठान के गाने बेशरम रंग पर डांस किया।
सच क्या है?
वायरल वीडियो में दिख रही फीमेल डांसर पाकिस्तानी एक्ट्रेस इनाया खान हैं। वहीं, उनके साथ डांस कर रहा शख्स पाकिस्तान के विदेश मंत्री बिलावल भुट्टो नहीं बल्कि महरोज बेग नाम का शख्स है। यह वीडियो इनाया ने अपने इंस्टा अकाउंट 12 जनवरी को शेयर किया था।
यह वीडियो शादी का है। जब पाकिस्तानी एक्ट्रेस ने अपने डांस पार्टनर महरोज बेग के साथ फिल्म पठान के गाने बेशरम रंग पर डांस किया था। यह वीडियो 3 महीने पहले भी पाकिस्तान के विदेश मंत्री बिलावल भुट्टो ज़रदारी के नाम से वायरल हुआ था। 3 महीने पहले भी भास्कर ने अपनी वेबसाइट पर इस वीडियो का फैक्ट चेक कर खबर में सच बताया था।
भारत आए बिलावल भुट्टो के 4 पीढ़ियों की कहानी : नाना कहते थे- भारत से 1,000 साल तक लड़ेंगे; मां की आदर्श थीं इंदिरा
12 साल बाद पाकिस्तान के विदेश मंत्री भारत आए हैं। 2011 में हिना रब्बानी खार भारत आई थीं और अब SCO की बैठक में हिस्सा लेने के लिए आज बिलावल भुट्टो गोवा पहुंचे हैं।
बिलावल भुट्टो पाकिस्तान के विदेश मंत्री और भुट्टो परिवार के वारिस हैं। वही भुट्टो परिवार, जिसका भारत से 4 पीढ़ी पुराना नाता है। भुट्टो परिवार ने पाकिस्तान की सियासत में प्रमुख भूमिका निभाई है। 1967 में बनी पाकिस्तान पीपुल्स पार्टी (PPP) का नेतृत्व इसी परिवार के पास रहा है। बिलावल इस परिवार की चौथी पीढ़ी हैं। पूरी खबर पढ़ने के लिए यहां क्लिक करें...